b'\n_START_ARTICLE_\nRanders Sydkredsen\n_START_PARAGRAPH_\nRanders Sydkredsen er en opstillingskreds i \xc3\x98stjyllands Storkreds._NEWLINE_Kredsen blev oprettet i 2007. Den best\xc3\xa5r af den sydlige og vestlige del af Ny Randers Kommune._NEWLINE_I forhold til de gamle kommuner best\xc3\xa5r kredsen af de fire vestlige sogne fra S\xc3\xb8nderhald Kommune, Lang\xc3\xa5 Kommune (undtagen de tre sydlige sogne, der er overf\xc3\xb8rt til Favrskovkredsen) og Purhus Kommune (undtagen Spentrup og Gassum, der er overf\xc3\xb8rt til Randers Nordkredsen). Fra den gamle Randers Kommune er omr\xc3\xa5det syd for Guden\xc3\xa5en og Randers Fjord blevet en del af kredsen. Desuden er bymidten i Randers (nord for fjorden og \xc3\xa5en) ogs\xc3\xa5 blevet en del af Randers Sydkredsen.'